Nicander Colophonius
Nicander Colophonius Res apud Vicidata repertae: Nativitas: 250 a.C.n.; Colophon Obitus: 170 a.C.n.; Nicander Colophonius fuit poëta didacticus Graecus qui vixit saeculo secundo a.C.n.. Nicander natus est Colophone in Ionia. De vita pauca certa, cetera dubia sunt: iam ab antiquo testium deest concordia, nam Nicander alter Ionicus poëta fuisse videtur superiore saeculo, a quibusdam avus iunioris habitus, sic ut quaedam nescimus scripta utri Nicandro seniori an iuniori referenda sint. Iuniori quidem attribuitur Hymnus ad Attalum III, qui a 138 a.C.n. usque ad 133 a.C.n. Pergamo regnavit, quam ob rem ille Nicander auctor saeculo secundo a.C.n. vixisse putatur. Cuius ipsius duo integra habemus opera: Alexiphármaka (Ἀλεξιφάρμακα), poëma didacticum 958 hexametrorum de morsibus veneficis ferorum animalium ed de remediis; Theriaká (Θηριακά), poëma didacticum 630 hexametrorum de generibus venenorum remediorumque.